TV Marjan
<s>TV Marjan je bivša televizijska kuća iz Splita.</s><s>Prva je hrvatska privatna televizijska postaja.</s><s>Otvorila je put drugim postajama.</s>

<s>Počela je emitirati još za vrijeme socijalizma 1984. godine, prije nego što je bilo ikakvih naznaka o promjeni društveno-političkog sustava u Hrvatskoj i raspada Jugoslavije.</s><s>Postaju je utemeljio Goran Franić Futa.</s><s>Program je emitirala s odašiljača na Marjanu.</s><s>Prvotno je reemitirala satelitski program inozemnih postaja poput Super Channela te poslije MTV-a.</s><s>Republički su inspektorati pravili probleme ovoj postaji koja je unatoč svemu emitirala i izrađivala svoj program.</s><s>Naposljetku su svi dokumenti sređeni i takvo je emitiranje počelo 20. veljače 1990. godine.</s><s>Postaja je sudjelovala u praćenju prvih hrvatskih izbora 1990. godine.</s>

<s>Za vrijeme rata u Hrvatskoj, bila je jedan od hrvatskih mostova prema svijetu, budući da je zrakoplovstvo JNA bombardiralo odašiljače Hrvatske televizije.</s><s>Budući da je TV Marjan imala satelitsku opremu, bila je jedna od postaja koja je prenosila HTV-ov program gradu Splitu i okolici, jer je HTV mogao Hrvatskoj prenositi program samo preko satelita.</s><s>Novinari TV Marjana su također izvješćivali s bojišta, pri čemu su zabilježili neke od najdramatičnijih snimaka iz rata.</s>

<s>Godine 1997. je postala je dijelom mreže hrvatskih malih televizijskih postaja, Mreže.</s><s>Ista je zbog lošeg vođenja i veza s optuživanim poslovnjakom Miroslavom Kutlom propala godinu dana poslije, povukavši TV Marjan za sobom.</s><s>Preko TV Marjan su se afirmirala neka hrvatska televizijska (Branko Nađvinski) te glazbena imena koja su svoje prve značajne minutaže i promicanja doživjela na ovoj televiziji.</s>

<s>Izvori</s>

<s>Nastanci 1984.</s><s>Prestanci 1998.</s><s>Bivše TV-stanice u Hrvatskoj
Mediji u Splitu
Povijest Splita</s>

